Kabupaten Kepulauan Anambas

**Kabupaten Kepulauan Anambas** adolah sabuah kabupaten di Provinsi Kapulauan Riau, Indonesia. Ibu kotanyo adolah Tarempa. Kabupaten iko dibantuak manuruik Undang-Undang Nomor 33 Tahun 2008 nan marupokan pamekaran dari Kabupaten Natuna. Kabupaten iko talatak  timur laut Batam di Lauik Natuna Utara antaro Malaysia Barat jo Malaysia Timur. Sacaro geografi, kabupaten iko bagian dari Pulau Tujuh. Kabupaten iko mampunyoi laweh wilayah darek  jo bapopulasi 47.402 jiwa manuruik Sensus Panduduak Taun 2020.

## Geografis
### Bateh wilayah
Kabupaten Kepulauan Anambas mampunyoi bateh wilayah sabagai barikuik:

### Pulau
Kabupaten Kepulauan Anambas tadiri dari banyak pulau dan mampunyoi potensinyo surang-surang. Ado pulau-pulau gadang nan manjadi pulau-pulau utamo di kabupaten iko antaro lain Pulau Siantan (ibu kota kabupaten ado di siko), Matak, Mubur, Jemaja, jo Kiabu (Air Bini). Pulau Matak marupokan pulau nan manjadi tampek utamo untuak eksplorasi minyak bumi di Anambas, nan hasianyo diekspor ka Singapura jo Malaysia. Ado pulo pulau-pulau nan bapotensi untuak kunjuangan wisata cando Jemaja jo Siantan. Di kaduo pulau iko tasadio hostel jo hotel untuak urang nan pai raun ka Anambas. Samantaro pulau-pulau lainnyo mautamokan pandapatan dari bidang parikanan jo malauik.

Pulau Bawah, nan dulunyo banamo Pulau Leeward, marupokan kalompok kapulauan nan manyadiokan resort eksklusif nan dapek dijangkau jo kapatabang ateh lauik. Pulau iko talatak di 150 mil lauik di timur laut Singapura jo Batam. Kapulauan iko mangaliliangi tigo laguna nan satiok laguna mamikek untuak *[[snorkelling]]*, *[[scubadiving]]*, jo kagiatan di pantai karang lainnyo. CNN manyabuik baso Anambas marupokan tujuan raun pasisia nan paliang mamikek di Asia Tenggara sarato mampunyoi titiak-titiak *snorkelling* jo manyilamnyo nanr ancak, sainggo Pulau Bawah mampunyoi potensi nan rancak untuak wisata.

## Sijarah

### Maso Pandudukan Ulando
Kabupaten Kepulauan Anambas pado maso pamarintahan kolonial Ulando panah manjadi pusek kawedanaan di Tarempa. Katiko itu, Tarempa adolah pusek pamarintahan di Pulau Tujuh tamasuak wilayah Kabupaten Kepulauan Anambas nan disabuik distrik jo Jemaja wilayahnyo nan disabuik Onderdistrict jo ibu kota Letung. Manuruik Surat Keputusan Delegasi Republik Indonesia tanggal 18 Mei 1956, Provinsi Sumatera Tengah manggabuangkan diri ka dalam Wilayah Republik Indonesia, dan Kepulauan Riau diagiah status Daerah Otonomi Tingkek II nan dikapaloi Bupati subagai kapalo daerah nan mambawahi 4 kawedanaan sabagai barikuik:

# Kewedanaan Tanjungpinang, maliputi Bintan Selatan (tamasuak Bintan Timur, Galang, Tanjungpinang Barat jo Tanjungpinang Timur).
# Kewedanaan Karimun, maliputi wilayahKecamatan Karimun, Kundur jo Moro.
# Kewedanaan Lingga, maliputi Lingga, Singkep jo Senayang.
# Kewedanaan Pulau Tujuh, maliputi Siantan, Jemaja, Midai, Serasan, Tambelan, Bungguran Barat jo Bungguran Timur.

### Maso Kamardekaan Indonesia
Manuruik Surat Keputusan Gubernur Kepala Daerah Tingkat I Riau tanggal 9 Agustus 1964 No. UP / 247 / 5/ 1965, taretong 1 Januari 1966 sadoalah daerah administratif kawedanaan dalam Kabupaten Kepulauan Riau dihapuih. Manuruik Undang-Undang No. 53. Tahun 1999 tentang Pembentukan Kabupaten Pelalawan, Kabupaten Rokan Hulu, Kabupaten Rokan Hilir, Kabupaten Siak, Kabupaten Karimun, Kabupaten Natuna, Kabupaten Kuantan Singingi dan Kota Batam. Kabupaten Natuna tadiri ateh 6 Kecamatan yaitu Kecamatan Bungguran Timur, Bungguran Barat, Jemaja, Siantan, Midai dan Serasan dan satu Kecamatan Pembantu Tebang Ladan.

Sijarah Pamarintahan Kabupaten Kepulauan Anambas indak talapeh dari sijarah Kabupaten Kepulauan Riau (kini Kabupaten Bintan), nan ingga kini Kabupaten Kepulauan Riau juo alah dimekarkan manjadi 6 Kabupaten/Kota lainnyo, yaitu:

* Kabupaten Bintan
* Kabupaten Karimun
* Kabupaten Natuna
* Kabupaten Lingga
* Kota Tanjung Pinang
* Kota Batam

Sairiang jo kawenangan otonomi daerah, Kabupaten Natuna kudian malakukan pamekaran daerah kecamatan, nan inggo taun 2008 manjadi 17 kecamatan jo panambahan Kecamatan Palmatak, Subi, Bungguran Utara, Pulau Laut, Pulau Tiga, Bunguran Timur Laut, Bunguran Tengah, Siantan Timur, Siantan Selatan, Jemaja Timur dan Siantan Tengah. Sairiang jo pamekaran kecamatan nan batujuan untuak mampasingkek rantang kandali, muncua aspirasi untuak manjadikan Gugusan Kapulauan Anambas sabagai daerah otonom surang.

Malalui pajuangan panjang, Kabupaten Kepulauan Anambas akhianyo tabantuak malalui Undang-Undang No.33 Tahun 2008 tanggal 24 Juli 2008. Kabupaten Kepulauan Anambas tadiri dari 6 Kecamatan yaitu Kecamatan Siantan, Kecamatan Siantan Timur, Kecamatan Siantan Selatan, Kecamatan Palmatak, Kecamatan Jemaja dan Kecamatan Jemaja Timur. Ditambah jo 1 Kecamatan yaitu Kecamatan Siantan Tengah nan dibantuak manuruik Keputusan Bupati Kabupaten Natuna Nomor 17 Tahun 2008 jo cakupan wilayah administrasi Desa Air Asuk, Desa Air Sena jo Desa Teluk Siantan.

## Pamarintahan
### Daftar Bupati

### Dewan Perwakilan

### Kecamatan

## Galeri

Letung, Jemaja, Anambas Islands, Indonesia.jpg|Pamukiman ateh lauik di Letung, Jemaja
Tarempa Harbor, Anambas Islands, Indonesia.jpg|Palabuahan Tarempa, Siantan.
Penari Gubang.jpg|Panari Gubang, kasenian khas di Anambas.
Beautiful Coral Reef at Anambas (7673656528).jpg|Karang bawah lauik Anambas
Temburun waterfall.jpg|Sarasah Temburun, Anambas.


## Rujuakan